རྒྱ་དམར་ལ་རང་རེས་ངོ་རྒོལ་བྱེད་དགོས་པའི་གནད་དོན་གཅིག་སངས་རྒྱས་ཀྱི་བསྟན་པ་འཇིག་པ་ལ་མི་བཟོད་པར་ཐུག་སྟབས་ཆོས་བྱེད་གྲྭ་རིགས་རྣམས་ནས་རབ་ཏུ་བྱུང་བའི་དགོས་དོན་ཚེ་འདིའི་ལྟོ་གོས་འཕྱིད་ཐབས་ལྟ་བུར་སོང་ནས་བསྟན་འཛིན་གཟུགས་བརྙན་ཙམ་དུ་གྱུར་པ་མ་ཡིན་པར་དུས་ཀྱི་ཡང་མཐར་བསྟན་པའི་སྒོར་ཞུགས་རྣམས་མཁེ་ཉེན་གནས་ཚུལ་དང༌།བོད་མི་སྤུན་ཟླ་ཧ་ཅང་མང་པོ་ཞིག་བསྟན་པ་འདིའི་ཆེད་དུ་ལུས་སྲོག་བློས་བཏང་བྱས་པའི་གནས་ཚུལ་ལ་ཞིབ་ཏུ་བསམས་ཏེ་རང་རང་གི་ཇི་ལྟར་ཁས་བླངས་པའི་སྡོམ་པ་གསུམ་གྱི་བཅས་མཚམས་རྣམས་མིག་གི་འབྲས་བུ་ལྟར་གཅེས་སྲུང་ཐོག་སྡེ་སྣོད་གསུམ་གྱི་འཆད་ཉན་དང༌།བསླབ་པ་གསུམ་གྱི་ཉམས་ལེན་རྒྱུད་སྟེང་དུ་བཀལ་ཏེ་རྒྱལ་བསྟན་འཛིན་སྐྱོང་གི་འཁུར་འགན་ངོ་ལྐོག་མེད་པ་བླངས་ཏེ་ཕྱིན་ཆད་བོད་ཡུལ་མུན་གླིང་དེར་ཆོས་ཀྱི་སྒྲོན་མེ་གསལ་བར་འབར་ཐུབ་པའི་འགན་ལེན་བྱ་དགོས།